Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: a) az adott tevékenység folytatásához jogszabályban [39/1999. (VII. 6.) GM rendelet] elõírt
Paragraph Index: 2626

c) a természeti jelenségek, mint külsõ veszélyforrások esetén a 10-4/év gyakoriságnál ritkább események. 4.060. Bármely kezdeti esemény bekövetkezésekor a kibocsátás útjában álló fizikai gátak közül legalább egynek sértetlennek kell maradnia vagy igazolni kell, hogy a kibocsátás útjában álló gátak sérülése mellett is mindenkor teljesül a sugárvédelmi biztonsági célkitûzés. Az elemzésekben az átmeneti tároló rendszereinek az illetõ esemény következményeit leginkább korlátozó egyszeres meghibásodását vagy ugyanilyen hatású emberi hibát kell feltételezni. 4.061. Az üzemeltetési korlátok és feltételek rendszerének a meghatározásánál az átmeneti tároló biztonságos normál üzemelését kell alapul venni. Ezen követelmények és korlátozások képezik azokat a feltételeket, amelyek melletti üzemeltetésre engedélyt kap az Engedélyes. 4.2.5. A biztonság igazolása 4.2.5.1. Alapelvek 4.062. A tervezésre vonatkozó általános biztonsági követelmények teljesülését az átmeneti tároló tervezése, létesítése, üzembe helyezése és üzemeltetése folyamán értékelni és igazolni kell. A tervezés megfelelõ elvégzése érdekében a tervezõ-, elemzõ eszközöket, a bemenõ adatokat verifikálni és validálni kell. A verifikációt és validációt az elemzést, illetve a tervezést végrehajtó személytõl, munkacsoporttól független személynek, munkacsoportnak is el kell végezni. 4.063. Az elemzést jól dokumentált, kipróbált és ellenõrzött elemzési eszközökkel, módszerekkel és reprezentatív adatbázis alapján kell elvégezni. 4.064. A biztonsági rendszereket, rendszerelemeket szisztematikus módon kell megtervezni oly módon, hogy teljesíteni tudják az összes, szükséges biztonsági funkciót, és segítségükkel kezelni lehessen a várható üzemi eseményeket, feltételezett kezdeti eseményeket. 4.065. A várható üzemi események és az üzemzavarok elemzését konzervatív módon kell elvégezni, hogy biztosítva legyen a követelmények teljesülése elegendõen nagy megbízhatósággal. Igazolni kell, hogy:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes